Philip Bosco

Philip Bosco (født 26. september 1930 i Jersey City i New Jersey i USA, død 3. desember 2018 i Haworth i New Jersey) var en amerikansk skuespiller. 

 Liv og virke 
Philip Boscos far Philip Lupo Bosco var av italiensk avstamning og jobbet som karnevalsarbeider, moren Margaret Raymond Thek Bosco, av tysk bakgrunn, var politikvinne.Reference to Bosco, books.google.ca; accessed August 23, 2014.  

Philip Bosco arbeidet som lastebilsjåfør, og tjenestegjorde som soldat fra 1951 til 1953 i US Army. Han tok eksamen i drama i 1957 fra Catholic University of America i Washington, DC.

Bosco mottok i 1957 teaterprisen Shakespeare Society of Washington D.C. Award. For årene 1961, 1984, 1987 og 1996 var han nominert til en Tony Award. I 1989 vant han en Tony Award for sin rolle i komedien Lend Me a Tenor av Ken Ludwig. Bosco spilte i 1988 i filmen Working Girl med Harrison Ford og Melanie Griffith, og i 1997 i Min beste venns bryllup med Julia Roberts, Cameron Diaz og Rupert Everett.

Bosco giftet seg i 1957 med Nancy Ann Dunkle, de fikk syv barn.

 Filmografi (utvalg) 
 1983 – Rollebyttet
 1986 – Kjærligheten trenger ingen ord
 1987 – Mistenkt
 1987 – Tre menn og en baby
 1988 – Working Girl
 1990 – Raske penger
 1991 – F/X2: Hvem myrder hvem?
 1991 – Skygger og tåke 
 1994 – Nobody's Fool
 1995 – To må man være
 1996 – Førstekoneklubben
 1997 – Min beste venns bryllup
 2000 – Wonder Boys
 2000 – Shaft
 2001 – Kate & Leopold
 2005 – Hitch
 2007 – Innen familien
 2009 – When the Evening Comes

 Referanser 

 Eksterne lenker 


Kategori:Skuespillere fra USA
Kategori:Personer fra Jersey City
Kategori:Personer fra USA av italiensk opphav
Kategori:Emmy-vinnere
Kategori:Tony Award-vinnere